भारत में iPhone XS की कीमत 99,900 रुपये से शुरू होती है। इस फोन के 256 जीबी वेरिएंट का दाम 1,14,900 रुपये है और 512 जीबी वेरिएंट को 1,34,900 रुपये में बेचा जाएगा। iPhone XS Max की कीमत 1,09,900 रुपये से शुरू होगी। 1,24,900 रुपये मैक्स मॉडल के 256 जीबी स्टोरेज वेरिएंट को खरीदा जा सकेगा। 10एस मैक्स का 512 जीबी स्टोरेज वेरिएंट 1,44,900 रुपये का है। अंतरराष्ट्रीय मार्केट में दोनों ही मॉडल की प्री-ऑर्डर बुकिंग 14 सिंतबर से शुरू होगी। इन्हें 21 सितंबर से उपलब्ध करा दिया जाएगा। भारत में ये दोनों ही फोन 28 सितंबर से उपलब्ध होंगे। ग्राहक आईफोन Xएस और आईफोन Xएस मैक्स को स्पेस ग्रे, सिल्वर और गोल्ड में खरीद पाएंगे।